text: मुख्यमंत्री ने कहा कि किसानों को पंचायतों में ग्राम सभाओं के माध्यम से कृषि से जुड़ी तकनीकों की जानकारी भी दी जा सकती है। उन्होंने कहा कि गांव के पढ़े-लिखे युवाओं को कृषि विज्ञान केन्द्रों के माध्यम से प्रशिक्षित कर मनरेगा में काम उपलब्ध कराया जा सकता है। बैठक में कृषि और संबंधित क्षेत्रों के विकास हेतु राज्य योजना आयोग द्वारा गठित कृषि टास्क फोर्स की स्थाई कार्य समूहों की अनुशंसा का प्रस्तुतिकरण दिया गया।